Държавен вестник, бр. 27, 2013 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  27
изискванията за опазване на околната среда, 
проектиране, което да отговаря на всички 
изисквания, включително достъп за лица 
с увреждания, и оценка на съответствието, 
работни характеристики, безопасност или 
размери, включително процедурите относно 
осигуряването на качеството, терминология, 
символи, изпитване и методи на изпитване, 
опаковане, маркиране и етикетиране. Те тряб­
ва да включват и правила за проектиране, 
изпитване, строителен надзор и условия за 
приемане на строителни работи и методи или 
технологии на строителство и всички други 
технически условия, които бенефициентът 
или кандидатът за безвъзмездна финансова 
помощ е в състояние да предпише по силата 
на закон или на подзаконови нормативни 
актове по отношение на завършен строеж и 
материалите или частите, включени в него.
16. „Техническа спецификация за услуги 
или стоки“ е спецификация в документ, с 
която се определят изискванията към харак­
теристики на стока или услуга, като: ниво на 
качество, нива на опазване на околната среда, 
проектиране, което да отговаря на всички 
изисквания, включително достъп за лица 
с увреждания, и оценка на съответствието, 
процес или метод на производство, употреба, 
безопасност, размери, изисквания по отноше­
ние на наименованието, под което стоката се 
продава, терминология, символи, изпитване и 
методи на изпитване, опаковане, маркиране, 
етикетиране, инструкции за експлоатация, 
процедури за оценяване на съответствието.
§ 2. Сроковете, предвидени в постановле­
нието, се изчисляват съгласно разпоредбата 
на чл. 60 от Гражданския процесуален кодекс, 
като срокът, който се брои на дни, се изчис­
лява от деня, следващ деня, от който започва 
да тече, и изтича в края на последния ден.
§ 3. Управляващите органи на оперативните 
програми могат да делегират свои правомо­
щия по постановлението на своите междинни 
звена в качеството им на договарящи органи.
Преходни и заключителни разпоредби
§ 4. Изпълнението на постановлението се 
възлага на министъра по управлението на 
средствата от Европейския съюз, министъра 
на финансите, министъра на икономиката, 
енергетиката и туризма, министъра на ре­
гионалното развитие и благоустройството, 
министъра на труда и социалната политика 
и на министъра на околната среда и водите.
§ 5. Постановлението не се прилага за 
програмите по Инструмента за предприсъеди­
нителна помощ, в които Република България 
участва.
§ 6. Разпоредбите на постановлението, от­
насящи се до управляващите органи на опера­
тивните програми, се прилагат и по отношение 
на програмите за Европейско териториално 
сътрудничество за Главна дирекция „Управ­
ление на териториалното сътрудничество“ на 
Министерството на регионалното развитие и 
благоустройството, определена за:
1. Национален партниращ орган за всяка 
от двустранните програми за трансгранично 
сътрудничество за периода 2007 – 2013 г. по 
вътрешните граници на Европейския съюз 
България – Гърция и България – Румъния;
2. Национален партниращ орган и Нацио­
нално информационно звено по Съвместната 
оперативна програма „Черноморски басейн 
2007 – 2013 г.“;
3. Национален орган и Национално зве­
но за контакт за периода 2007 – 2013 г. по 
Оперативната програма за транснационално 
сътрудничество в Югоизточна Европа;
4. Национално звено за контакт за периода 
2007 – 2013 г. по Оперативната програма за 
междурегионално сътрудничество (ИНТЕРРЕГ 
IVC), по Оперативна програма „ЕСПОН 
2013 – Европейска мрежа за наблюдение на 
териториалното развитие и сближаване“ и по 
Оперативна програма УРБАКТ II „Мрежа за 
градско развитие“.
§ 7. Публикуването на поканата по чл. 11, 
ал. 1 на интернет страницата на Единния 
информационен портал за обща информация 
за управлението на Структурните фондове 
и Кохезионния фонд на Европейския съюз 
в Република България се осигурява от Цен­
тралния информационен офис.
§ 8. Постановлението се приема на основа­
ние чл. 7а от Закона за нормативните актове.
§ 9. Отменя се Постановление № 55 на 
Министерския съвет от 2007 г. за условията и 
реда за определяне на изпълнител от страна 
на бенефициенти на договорена безвъзмездна 
финансова помощ от Структурните фондове 
и Кохезионния фонд на Европейския съюз, 
Съвместната оперативна програма „Черно­
морски басейн 2007 – 2013 г.“, Финансовия 
механизъм на Европейското икономическо 
пространство и Норвежкия финансов меха­
низъм (обн., ДВ, бр. 24 от 2007 г.; изм. и доп., 
бр. 109 от 2008 г., бр. 68 от 2009 г., бр. 93 от 
2010 г. и бр. 29 от 2012 г.).
§ 10. Процедурите по Постановление № 55 
на Министерския съвет от 2007 г. за условията 
и реда за определяне на изпълнител от страна 
на бенефициенти на договорена безвъзмездна 
финансова помощ от Структурните фондове и 
Кохезионния фонд на Европейския съюз, Съв­
местната оперативна програма „Черноморски 
басейн 2007 – 2013 г.“, Финансовия механизъм 
на Европейското икономическо пространство 
и Норвежкия финансов механизъм, обявени 
преди влизането в сила на това постановление, 
се довършват по досегашния ред.